
Sülysáp Város Önkormányzata

Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: S/613-17/2016
Előterjesztést készítette: Novákné Dutkai Szilvia vagyongazdálkodási ügyintéző
Előterjesztés elkészítésének időpontja: 2016. február 11.
Előterjesztést véleményezi: PVB
Döntés módja: nyílt szavazás, egyszerű szótöbbség

Mellékletek: helyszínrajz (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2016. február 18-án tartandó munkaterv szerinti ülésére

15. napirendhez

Tárgy: Lakóépülettel beépíthető önkormányzati ingatlanok értékesítésre meghirdetése
Tisztelt Képviselő-testület!
A Családi Otthonteremtési Kedvezmény 2016 januárjában hatályba lépett módosításával megnyílt lakásépítési lehetőség miatt megnövekedtek a helyi igények a lakóépülettel beépíthető földrészletek iránt.

Sülysáp Város Önkormányzata tulajdonában vannak e célra értékesíthető ingatlanok a Vak Bottyán utcában, a Sülysáp 1958 és 1961 helyrajzi szám alatt. Ezek besorolása kivett beépítetlen terület, és a falusias lakóövezetbe tartoznak.

Az ingatlanok nincsenek hasznosítva, stratégiailag a jövőben sem tervezzük azok hasznosítását, így javasolt az értékesítésük.

Az önkormányzat vagyonáról és a vagyongazdálkodás szabályairól szóló 3/2012. (II. 28.) önkormányzati rendelete alapján 

· a Sülysáp, 1958 hrsz.-ú ingatlan 720 m2 területű forgalomképes üzleti vagyon, mely az ingatlanvagyon-kataszter adatai szerint 576 000Ft értékű. 

· a Sülysáp, 1961 hrsz.-ú ingatlan 719 m2 területű forgalomképes üzleti vagyon, mely az ingatlanvagyon-kataszter adatai szerint 575 000 Ft értékű. 

Kérem az előterjesztés szíves áttanulmányozását, és döntésük meghozatalát.

…/2016. (II. 18.) ÖKT határozati javaslat

Sülysáp Város Önkormányzatának Képviselő-testülete az önkormányzat vagyonáról és a vagyongazdálkodás szabályairól szóló 3/2012. (II. 28.) önkormányzati rendelete alapján dönt arról, hogy

1./ a Sülysáp 1958 és 1961 helyrajzi szám alatti ingatlanokat pályázat útján értékesíti,

2./ a pályázati kiírásban szereplő legkisebb eladási ár mértékét ……..Ft összegben állapítja meg, 5 éves beépítési kötelezettség előírásával.





Határidő: azonnal

Felelős: polgármester
Sülysáp, 2016. február 10.

Horinka László s.k.

polgármester
Láttam!

Sülysáp, 2016. február 11.

dr. Tóth Krisztina s.k.
jegyző
MELLÉKLET

Pályázati hirdetmény

Sülysáp Város Önkormányzata tulajdonában álló építési telkek értékesítésére
Sülysáp Város Önkormányzatának Képviselő-testülete az önkormányzat vagyonáról és a vagyongazdálkodás szabályairól szóló 3/2012. (II. 28.) önkormányzati rendelete alapján pályázatot hirdet tulajdonában lévő alábbi 2 db építési telkekre:

Telkek adatai:

	Címe:
	Sülysáp, Vak Bottyán utca
	Sülysáp, Vak Bottyán utca

	Helyrajzi száma:
	1958
	1961

	Területe:
	720
	719

	Besorolása:
	kivett beépítetlen terület
	kivett beépítetlen terület

	Elhelyezkedése:

Pályázati feltételek:

	Pályázni jogosultak köre:
	A pályázati eljárás során pályázatot nyújthat be természetes személy és a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezet.

	A vételi ajánlat legalacsonyabb összege:
	

	Egyéb feltételek:
	· a telkek egyenként vagy együttesen is megpályázhatók,

· a vevőnek vállalnia kell, hogy a telket 5 éven belül lakóházzal beépíti, aminek biztosítására az eladó visszavásárlási jogot köt ki

	A vételi ajánlat kötelező tartalma:


	· pályázó neve, címe, egyéb elérhetősége (telefonszám, e-mailcím stb.),

· ajánlott vételár összege,

· a pályázó nyilatkozata arról, hogy a pályázati feltételeket elfogadja, és személyes adatainak a pályázat elbírálása érdekében történő kezeléséhez hozzájárul.

	A vételi ajánlat benyújtásának módja, helye és időpontja:
	A pályázatot 2016. március 16. 12.00-ig zárt borítékban kell eljuttatni a Sülysápi Polgármesteri Hivatalba (2241 Sülysáp, Szent István tér 1.) A borítékon az ”Építési telek vételi ajánlat” jeligét kell feltüntetni.


A pályázat elbírálása során csak annak a pályázónak a pályázata vehető figyelembe, aki ajánlatát az előírt időben és tartalommal benyújtotta. Az ettől eltérően benyújtott pályázat érvénytelen.

A pályázatokról az illetékes bizottság javaslata alapján a Képviselő-testület dönt 2016. március 24. napjáig.

Az adásvételi szerződést az önkormányzat azzal a pályázóval köti meg, aki a pályázati feltételeknek megfelelt és a legmagasabb összegű ajánlatot tette.

A pályázat kiírója fenntartja a jogát a pályázat eredménytelenné nyilvánítására.

